als_Latn dik_Latn sag_Latn
Klodiana Kotorri
Temat Kryesore
- "Çiklisti” që vendosi sasinë e tritolit në farmacinë e Bashkim Tahirit, babait të ministrit të Brendshëm dyshohet se është 27-vjeçari, Lumjan Matmuja
“Çiklisti” që vendosi sasinë e tritolit në farmacinë e Bashkim Tahirit, babait të ministrit të Brendshëm dyshohet se është 27-vjeçari, Lumjan Matmuja. Prokuroria për Krimet e Rënda ka ngritur dyshimet se parametrat fizike dhe lëvizjet e personit me biçikletë që është filmuar nga kamerat e sigurisë teksa vendos lëndën shpërthyese në farmaci, janë të njëjta me 27-vjeçarin e arrestuar. Burime nga grupi hetimor thanë dje se dyshimet janë ngritur pas materialit të referuar nga policia dhe analizës së këtyre pamjeve filmike. Pas arrestimit të pesë personave nga fisi Gjuta, njëri nga të cilët u vu në pranga dy ditë pas ngjarjeve të 10 shkurtit, organi i akuzës po heton për të zbuluar rolin e secilit prej tyre në dy ngjarjet me tritol. Policia ekzekutoi mëngjesin e së enjtes vendimet e Gjykatës së Krimeve të Rënda për arrestimin e gjashtë personave si të dyshuar në shpërthimin e farmacisë së babait të Saimir Tahirit dhe vendosjes së 400 gramëve tritol në stacionin e autobusit në rrugën “Muhamet Gjollesha” në Tiranë.
Dy prej të dyshuarve, Vladimir Gjuta dhe nipi i tij Baftjar Bruka mundën t’i shpëtonin prangosjes dhe aktualisht ndodhen në kërkim. Grupi hetimor dyshon se pikërisht këta të dy, janë organizatorët e dy atentateve me tritol, shpërthimi i njërit prej të cilëve dështoi. Burime nga organi i akuzës thanë se hetimet lidhin Vladimir Gjutën si i dyshuar kryesor për sulmet ndaj ministrit Tahiri pas “konflikteve” me këtë të fundit. Prokuroria bëri të ditur se Tahiri dhe Gjuta nuk kanë pasur konflikte personale me njëri-tjetrin por kontrollet policore në banesën dhe bizneset e Gjutës pas disa ngjarjeve kriminale dyshohet se kanë bërë që ai t’i japë një mesazh ministrit të Brendshëm. Prokuroria dyshohet se me udhëzim të Vladimir Gjutës dhe Burkës, Matmuja ka vendosur sasinë e tritolit fillimisht në stacionin e autobusit dhe më pas në farmacinë e Bashkim Tahirit. Burime nga organi i akuzës thanë se personi që është filmuar teksa vendos sasinë e tritolit sipër kondicionerit të farmacisë përdor dorën e majtë, çka sipas policisë, përputhet me të dyshuarin Matmuja që është mëngjarash. K
ëto dyshime, janë përforcuar për hetuesit edhe pas zbardhjes së lëvizjeve të 27-vjeçarit natën e 10 shkurtit referuar qelizave të aparatit celular të numrave që ai kishte në përdorim. Sipas këtyre të dhënave, rezulton se nga ora 2 e mëngjesit deri në ora 3:30 minuta të datës 10 shkurt, qelizat telefonike të aparatit celular që kishte në përdorim Lumjan Matmuja rezultojnë në zonat ku ishin vendosur eksplozivët. Po në këto zona, sipas këtyre të dhënave, dyshohet se kanë qenë edhe të dyshuarit Erjon Dule dhe Kamber Bruka tashmë të arrestuar. Dyshohet se i arrestuari tjetër Ernest Gjuta, është personi që me ndihmën e Emirjon Gjutës, i arrestuar prej rreth dy javësh, ka siguruar kartat dhe aparatet telefonike që mendohet se janë përdorur në këto dy ngjarje. Bazuar në këto dyshime, Gjykata e Krimeve të Rënda pranoi kërkesën e prokurorisë, duke i ndryshuar masën e sigurisë Emirjon Gjutës nga “Arresti me burg” me afat 15 ditor në “arrest me burg pa afat”.
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
eus_Latn als_Latn als_Latn als_Latn als_Latn als_Latn als_Latn als_Latn